กฎกระทรวงกำหนดการแบ่งระดับการกำหนดคุณวุฒิและการอนุญาตเป็นเจ้าหน้าที่ความปลอดภัยทางรังสีพ.ศ.๒๕๖๓[๑] อาศัยอำนาจตามความในมาตรา ๕วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ.๒๕๖๒ มาตรา ๘ (๑๙) มาตรา ๙๕ วรรคสาม และมาตรา ๙๗ วรรคสอง แห่งพระราชบัญญัติพลังงานนิวเคลียร์เพื่อสันติพ.ศ. ๒๕๕๙ รัฐมนตรีว่าการกระทรวงการอุดมศึกษาวิทยาศาสตร์ วิจัยและนวัตกรรมโดยคำแนะนำของคณะกรรมการพลังงานนิวเคลียร์เพื่อสันติออกกฎกระทรวงไว้ดังต่อไปนี้ข้อ ๑ ในกฎกระทรวงนี้ใบอนุญาต หมายความว่า ใบอนุญาตเจ้าหน้าที่ความปลอดภัยทางรังสีข้อ ๒ เจ้าหน้าที่ความปลอดภัยทางรังสี มี ๓ ระดับดังต่อไปนี้(๑) เจ้าหน้าที่ความปลอดภัยทางรังสีระดับต้น(ก) ประเภทวัสดุกัมมันตรังสี(ข) ประเภทเครื่องกำเนิดรังสี(ค) ประเภทวัสดุกัมมันตรังสีและเครื่องกำเนิดรังสี(๒) เจ้าหน้าที่ความปลอดภัยทางรังสีระดับกลาง(ก) ประเภทวัสดุกัมมันตรังสี(ข) ประเภทเครื่องกำเนิดรังสี(ค)ประเภทวัสดุกัมมันตรังสีและเครื่องกำเนิดรังสี(๓) เจ้าหน้าที่ความปลอดภัยทางรังสีระดับสูง(ก) ประเภทวัสดุกัมมันตรังสี(ข) ประเภทเครื่องกำเนิดรังสี(ค)ประเภทวัสดุกัมมันตรังสีและเครื่องกำเนิดรังสีข้อ ๓ เจ้าหน้าที่ความปลอดภัยทางรังสีแต่ละระดับตามข้อ๒ จะต้องมีคุณวุฒิ ดังต่อไปนี้(๑) เจ้าหน้าที่ความปลอดภัยทางรังสีระดับต้น(ก) สำเร็จการศึกษาไม่ต่ำกว่าปริญญาตรีหรือเทียบเท่าหรือ(ข) สำเร็จการศึกษาไม่ต่ำกว่าประกาศนียบัตรวิชาชีพ(ปวช.) หรือเทียบเท่า และผ่านการอบรมหลักสูตรที่เกี่ยวกับความปลอดภัยทางรังสีของสำนักงานหรือที่สำนักงานให้การรับรองหรือมีประสบการณ์ทำงานเกี่ยวกับความปลอดภัยทางรังสีไม่น้อยกว่าหนึ่งปี(๒) เจ้าหน้าที่ความปลอดภัยทางรังสีระดับกลาง(ก) สำเร็จการศึกษาไม่ต่ำกว่าปริญญาตรีหรือเทียบเท่าหรือ(ข) เป็นเจ้าหน้าที่ความปลอดภัยทางรังสีระดับต้นซึ่งปฏิบัติงานต่อเนื่องไม่น้อยกว่าหนึ่งปีและผ่านการอบรมหลักสูตรที่เกี่ยวกับความปลอดภัยทางรังสีของสำนักงานหรือที่สำนักงานให้การรับรอง(๓) เจ้าหน้าที่ความปลอดภัยทางรังสีระดับสูง(ก) สำเร็จการศึกษาไม่ต่ำกว่าปริญญาตรีหรือเทียบเท่าและผ่านการศึกษาวิชาที่เกี่ยวกับความปลอดภัยทางรังสีหรือผ่านการอบรมหลักสูตรที่เกี่ยวกับความปลอดภัยทางรังสีของสำนักงานหรือที่สำนักงานให้การรับรองหรือมีประสบการณ์ทำงานเกี่ยวกับความปลอดภัยทางรังสีไม่น้อยกว่าหนึ่งปีหรือ(ข) เป็นเจ้าหน้าที่ความปลอดภัยทางรังสีระดับกลางซึ่งปฏิบัติงานต่อเนื่องไม่น้อยกว่าสองปีและผ่านการฝึกอบรมหลักสูตรที่เกี่ยวกับความปลอดภัยทางรังสีของสำนักงานหรือที่สำนักงานให้การรับรองข้อ ๔ ผู้ใดประสงค์จะขอรับใบอนุญาตให้ยื่นคำขอรับใบอนุญาตต่อเลขาธิการพร้อมด้วยเอกสารและหลักฐานตามที่ระบุไว้ในแบบคำขอรับใบอนุญาตข้อ ๕ เมื่อเจ้าหน้าที่ได้รับคำขอรับใบอนุญาตแล้วให้ตรวจสอบรายละเอียดในคำขอรับใบอนุญาต เอกสารและหลักฐานว่ามีความถูกต้องและครบถ้วนหรือไม่ภายในสามสิบวันนับแต่วันที่ได้รับคำขอรับใบอนุญาตหากเจ้าหน้าที่เห็นว่ารายละเอียดในคำขอรับใบอนุญาต เอกสาร หรือหลักฐานไม่ถูกต้องหรือไม่ครบถ้วนให้เจ้าหน้าที่แจ้งเป็นหนังสือให้ผู้ขอรับใบอนุญาตแก้ไขเพิ่มเติมและจัดส่งคำขอรับใบอนุญาตเอกสาร หรือหลักฐานให้ถูกต้องและครบถ้วนภายในสามสิบวันนับแต่วันที่ได้รับหนังสือนั้นในกรณีที่ผู้ขอรับใบอนุญาตไม่แก้ไขเพิ่มเติมหรือจัดส่งคำขอรับใบอนุญาตเอกสาร หรือหลักฐานให้ถูกต้องและครบถ้วนภายในกำหนดเวลาตามวรรคสองให้ถือว่าผู้ขอรับใบอนุญาตละทิ้งคำขอรับใบอนุญาต และให้เจ้าหน้าที่แจ้งเป็นหนังสือให้ผู้ขอรับใบอนุญาตทราบในกรณีที่เจ้าหน้าที่ตรวจสอบแล้วเห็นว่ารายละเอียดในคำขอรับใบอนุญาต เอกสาร และหลักฐานถูกต้องและครบถ้วน ให้เจ้าหน้าที่ออกใบรับคำขอให้แก่ผู้ขอรับใบอนุญาตและเสนอต่อเลขาธิการเพื่อพิจารณาอนุญาตต่อไปข้อ ๖ ให้เลขาธิการพิจารณาออกใบอนุญาตให้ผู้ขอรับใบอนุญาตซึ่งมีคุณสมบัติและไม่มีลักษณะต้องห้ามตามมาตรา๙๕ วรรคสอง มีคุณวุฒิตามข้อ ๓ และต้องเป็นไปตามหลักเกณฑ์อย่างหนึ่งอย่างใดดังต่อไปนี้(๑) ผู้ขอรับใบอนุญาตต้องได้รับใบอนุญาตเป็นผู้ประกอบโรคศิลปะหรือใบอนุญาตเป็นผู้ประกอบวิชาชีพจากหน่วยงานที่เลขาธิการกำหนดโดยประกาศในราชกิจจานุเบกษา(๒) ผู้ขอรับใบอนุญาตต้องผ่านการเทียบหลักสูตรการศึกษาตามหลักเกณฑ์และวิธีการเทียบหลักสูตรที่เลขาธิการกำหนดโดยประกาศในราชกิจจานุเบกษา(๓) ผู้ขอรับใบอนุญาตต้องผ่านการทดสอบความรู้ความสามารถตามหลักเกณฑ์และวิธีการที่เลขาธิการกำหนดโดยประกาศในราชกิจจานุเบกษาการพิจารณาออกใบอนุญาตตาม (๑) และ(๒) ให้ใช้ได้สำหรับการเป็นเจ้าหน้าที่ความปลอดภัยทางรังสีระดับต้นหรือระดับกลางเท่านั้นข้อ ๗ ให้เลขาธิการพิจารณาคำขอรับใบอนุญาตและมีหนังสือแจ้งคำสั่งอนุญาตหรือไม่อนุญาตไปยังผู้ขอรับใบอนุญาตภายในสี่สิบห้าวันนับแต่วันที่ได้รับคำขอรับใบอนุญาตพร้อมด้วยเอกสารและหลักฐานที่ถูกต้องและครบถ้วนในกรณีที่เลขาธิการมีคำสั่งอนุญาตให้เลขาธิการแจ้งเป็นหนังสือให้ผู้ขอรับใบอนุญาตมาชำระค่าธรรมเนียมใบอนุญาตภายในสามสิบวันนับแต่วันที่ได้รับหนังสือแจ้งดังกล่าวและให้เลขาธิการออกใบอนุญาตให้แก่ผู้ขอรับใบอนุญาตภายในเจ็ดวันนับแต่วันที่ได้รับชำระค่าธรรมเนียมแต่หากผู้ขอรับใบอนุญาตไม่ชำระค่าธรรมเนียมใบอนุญาตภายในกำหนดเวลาดังกล่าวให้ถือว่าผู้ขอรับใบอนุญาตไม่ประสงค์จะรับใบอนุญาต และให้จำหน่ายเรื่องออกจากสารบบในกรณีที่เลขาธิการมีคำสั่งไม่อนุญาตให้แจ้งคำสั่งดังกล่าวเป็นหนังสือให้ผู้ขอรับใบอนุญาตทราบ ทั้งนี้ ให้ระบุเหตุผลของการไม่อนุญาตรวมทั้งแจ้งสิทธิอุทธรณ์ การยื่นคำอุทธรณ์ และระยะเวลาสำหรับการอุทธรณ์ให้ผู้ขอรับใบอนุญาตทราบด้วยข้อ ๘ ผู้รับใบอนุญาตที่ประสงค์จะแก้ไขเพิ่มเติมชื่อตัวชื่อสกุล หรือชื่อตัวและชื่อสกุล หรือรายการประวัติอื่นใดในใบอนุญาตให้ยื่นคำขอแก้ไขเปลี่ยนแปลงรายการดังกล่าวต่อเลขาธิการพร้อมด้วยเอกสารและหลักฐานตามที่ระบุไว้ในแบบคำขอแก้ไขเปลี่ยนแปลงรายการในใบอนุญาตให้นำความในข้อ ๕ และข้อ ๗ มาใช้บังคับแก่การพิจารณาคำขอแก้ไขเปลี่ยนแปลงรายการในใบอนุญาตด้วยโดยอนุโลมข้อ ๙ ผู้รับใบอนุญาตที่ประสงค์จะขอต่ออายุใบอนุญาตให้ยื่นคำขอต่ออายุใบอนุญาตต่อเลขาธิการพร้อมด้วยเอกสารและหลักฐานตามที่ระบุไว้ในแบบคำขอต่ออายุใบอนุญาตภายในเก้าสิบวันแต่ไม่น้อยกว่าหกสิบวันก่อนใบอนุญาตสิ้นอายุให้นำความในข้อ ๕ ข้อ ๖ และข้อ ๗มาใช้บังคับแก่การพิจารณาต่ออายุใบอนุญาตด้วยโดยอนุโลมข้อ ๑๐ ในกรณีที่ใบอนุญาตชำรุดในสาระสำคัญ สูญหายหรือถูกทำลาย ให้ผู้รับใบอนุญาตยื่นคำขอรับใบแทนใบอนุญาตต่อเลขาธิการพร้อมด้วยเอกสารและหลักฐานตามที่ระบุไว้ในแบบคำขอรับใบแทนใบอนุญาตภายในสิบห้าวันนับแต่วันที่ได้รู้ถึงการชำรุดในสาระสำคัญสูญหาย หรือถูกทำลายให้นำความในข้อ๕ และข้อ ๗ มาใช้บังคับแก่การพิจารณาคำขอรับใบแทนใบอนุญาตด้วยโดยอนุโลมใบแทนใบอนุญาตให้ใช้แบบใบอนุญาตโดยระบุคำว่า ใบแทน ด้วยตัวอักษรสีแดงไว้ด้านบนของใบอนุญาตข้อ ๑๑ การยื่นคำขอรับใบอนุญาตคำขอแก้ไขเปลี่ยนแปลงรายการในใบอนุญาต คำขอต่ออายุใบอนุญาต และคำขอรับใบแทนใบอนุญาตตามกฎกระทรวงนี้ให้ยื่น ณ สำนักงาน หรือยื่นผ่านระบบอิเล็กทรอนิกส์ตามวิธีการที่เลขาธิการประกาศกำหนดข้อ ๑๒ คำขอรับใบอนุญาต ใบรับคำขอ ใบอนุญาตคำขอแก้ไขเปลี่ยนแปลงรายการในใบอนุญาต คำขอต่ออายุใบอนุญาต และคำขอรับใบแทนใบอนุญาตให้เป็นไปตามแบบที่เลขาธิการกำหนดโดยประกาศในราชกิจจานุเบกษาข้อ ๑๓ ใบรับรองเจ้าหน้าที่ความปลอดภัยทางรังสีตามประกาศคณะกรรมการพลังงานปรมาณูเพื่อสันติเรื่อง มาตรฐานการรับรองเจ้าหน้าที่ความปลอดภัยทางรังสี ออกตามความในพระราชบัญญัติพลังงานปรมาณูเพื่อสันติ พ.ศ. ๒๕๐๔พ.ศ. ๒๕๔๙ ลงวันที่ ๓ พฤศจิกายน พ.ศ. ๒๕๔๙ ให้ถือว่าเป็นใบอนุญาตตามกฎกระทรวงนี้และให้ใช้ได้ต่อไปจนกว่าใบรับรองนั้นสิ้นอายุหรือถูกเพิกถอนข้อ ๑๔ ให้ผู้รับผิดชอบดำเนินการทางเทคนิคเกี่ยวกับรังสีตามที่ระบุในใบอนุญาตที่ออกตามกฎกระทรวงกำหนดเงื่อนไขวิธีการขอรับใบอนุญาต และการดำเนินการเกี่ยวกับวัสดุนิวเคลียร์พิเศษ วัสดุต้นกำลังวัสดุพลอยได้ หรือพลังงานปรมาณู พ.ศ. ๒๕๕๐ มีสิทธิได้รับใบอนุญาตตามกฎกระทรวงนี้ด้วยและให้มายื่นคำขอรับใบอนุญาตต่อเลขาธิการภายในหนึ่งร้อยยี่สิบวันนับแต่วันที่กฎกระทรวงนี้ใช้บังคับให้ไว้ณ วันที่ ๒๙ มิถุนายน พ.ศ. ๒๕๖๓สุวิทย์เมษินทรีย์รัฐมนตรีว่าการกระทรวงการอุดมศึกษาวิทยาศาสตร์ วิจัยและนวัตกรรมหมายเหตุ :- เหตุผลในการประกาศใช้กฎกระทรวงฉบับนี้ คือโดยที่มาตรา ๘ (๑๙) มาตรา ๙๕ วรรคสาม และมาตรา ๙๗ วรรคสอง แห่งพระราชบัญญัติพลังงานนิวเคลียร์เพื่อสันติพ.ศ. ๒๕๕๙ บัญญัติให้การแบ่งระดับและการกำหนดคุณวุฒิของเจ้าหน้าที่ความปลอดภัยทางรังสีรวมทั้งการขอรับใบอนุญาต การออกใบอนุญาตการขอต่ออายุใบอนุญาต และการต่ออายุใบอนุญาตเป็นเจ้าหน้าที่ความปลอดภัยทางรังสีให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้วิวรรธน์/จัดทำ๓๑สิงหาคม ๒๕๖๓สุภาทิพย์/ตรวจ๑กันยายน ๒๕๖๓[๑]ราชกิจจานุเบกษา เล่ม ๑๓๗/ตอนที่ ๕๙ ก/หน้า ๔/๒๓ กรกฎาคม๒๕๖๓